Napasingkedan panaggayyem ti RP ken Spain, 9 a katulagan napirmaan
By Jessie R. Valdez
San Fernando City, La Union (5 December) -- Siam a katulagan ti nagpinnir-maan ti Pilipinas ken Spain iti benneg ti ikonomia, kultura bilateral trade, edukasion, turismo, agrikultura, enerhia ken sports ket agarup P9.2 a bilyon ti mapan iti panagnegosio ken maipangruna ti panagpa-adu ti produkto ti taraon ken fisheries.
Babaen iti daytoy a katulagan, napasingkedan ti panag-gayyem dagiti dua a nasion kas naalukoy ti Presidente ni Spain nga aduen na ti inna panagipan iti negosio ditoy pagilian tapno umadu met ti pagtrabahuan dagiti Pinoy.
Ni Secretary Arthur Yap nakipinnirma ken Bionor iti agarup $200 a milyon para iti panang-pasayaat ti Jatropha ket maukupar ti 100,000 nga ektarya iti unos iti 3 a tawen. Ti Bionor irugi na ti Jatropha plantation nga addaan 20,000 nga ektarya sadiay Palawan iti umuna a bul-bulan ti 2008.
Dadduma pay a katulagan a nagpin-nirmaan da ket isu da dagitoy: 1) MOA nga agarup P134.37 a milyon para sustainable management of Coastal Resources sadiay Bicol ken Caraga, 2) MOA ti DA ken AZTI Foundation of Basque region para research projects iti biotechnology, food technology, pannaka-mentenar dagiti lawlaw ken dandanum a pagtaudan dagiti makan a sid-sida, pondo na ket P103M; 3) MOA ti DA ken Fundacion Codespa tapno mapasayaat ti kasasaad dagiti mannalon ken agnegnegosio iti sida. Ti Codespa nakarugin a timmulong iti proyekto ti pagilian para iti greenhouse ken microfinance ket pondo na, P1.6 M euros ; 4) MOA ken Abengoa Bioenergy, tulong a mangpasayaat ti produkto a cassava kas biofuel feedstock, supply a mausar iti plantasion ti cassava ken panangadal ti posibilidad a pannaka-establisar ti bioethanol a plantasion ditoy pagilian.
Malaksid kadagiti agribusiness nga inda nagtutulagan ken pinirmaan, ti gobierno Pilipinas nakipinnirma pay a madebelop koma ti alternative sources a pannaka-ipababa ti panagdependar iti imported crude oil. (PIA La Union)
***
Espanya pinadayawan na ni PGMA gapu ti pannaka-ikkat ti death penalty ditoy pagilian
By Jessie R. Valdez
San Fernando City, La Union (5 December) -- Inapresiar ni Spanish King Juan Carlos 1 ken Queen Sofia ni Presidente Gloria Macapagal Arroyo gapu ti inna panangikkat ti death penalty ditoy Pilipinas.
Kas maibasar iti report, kinuna ni Spanish King nga nangted ragsak ken panna-kapnek ti pannaka-ikkat ti death penalty. Inkarina pay nga sindadaan da ken agtultuloy a tumulong para iti panagtalinaed ti Pilipnas a natalna ken adda kappia na.
Kas pammadayaw, naikkan ni PGMA iti University of Alcala de Henares Gold Medal gapu ta ti Pilipinas maysa kadagiti nasion ditoy lubong a nangikkat ti death penalty.
Dagiti agarup 50,000 a Pilipino nga adda sadiay ket binigbig ni Spanish King a dakkel unay ti inda naitulong iti pagilian da nga Spain ket aramiden da met amin a kabaelan da tapno nasayaat met koma ti kasasaad da sadiay.
Kas nasinged a panaggayyem, ni PGMA impakaamo na ken Spain nga babaen ken Sen. Edgardo Angara, naideklara ti June 30 a kas Fil-Hispano Day ditoy Pilipinas ken ti pagsasao nga Espanol ket mainayon iti curriculum ti University of the Philippines.
Kinuna ni Press Secretary ken Spokesperson Ignacio Bunye nga ti panagbisita ni Presidente sadiay a lugar ket tapno mapalawa ti diplomatic ken trade relations ti dua a nasion, tapno bigbigen na ti dakkel a tulong ti Europe, makipartisipar ti maika-60th nga anibersaryo ti nasinged a relasion ti Pilipinas ken Spain ken tapno maisarita na ti nasay-sayaat pay koma a kasasaad dagiti addat sadiay nga Pilipino. (PIA La Union)
ilo_Latn pol_Latn ilo_Latn ilo_Latn ilo_Latn ilo_Latn ilo_Latn unk ilo_Latn pol_Latn ilo_Latn ilo_Latn ilo_Latn ilo_Latn ilo_Latn ilo_Latn